|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

 Αθήνα, 22/10/2024

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει τη συμπαράστασή του στον δίκαιο αγώνα των συναδέλφων εργαζομένων στους φορείς του ευρύτερου δημοσίου τομέα απέναντι στην απαράδεκτη, αυταρχική και αυθαίρετη απόρριψη των συλλογικών συμφωνιών από το Υπουργείο Εθνικής Οικονομίας και Οικονομικών.

Οι Σύλλογοι Εργαζομένων ΕΛΓΟ ΔΗΜΗΤΡΑ, ΟΠΕΚΕΠΕ, ΕΛΓΑ και ΕΜΣΤ, σε κοινή τους ανακοίνωση εκφράζουν την αγανάκτησή τους για τις εργασιακές συνθήκες που βιώνουν και για την υποβάθμιση του επιπέδου διαβίωσής τους, καταγγέλλοντας τη μισθολογική τους καθήλωση και ζητούν την επαναφορά των συλλογικών διαπραγματεύσεων.

Το ΕΚΑ στηρίζει την Στάση Εργασίας και την παράσταση διαμαρτυρίας στο Υπουργείο Εθνικής Οικονομίας και Οικονομικών, την Τρίτη 22 Οκτωβρίου στις 12:00, και κάθε αγωνιστική κινητοποίηση των συναδέλφων για τη διεκδίκηση των δίκαιων αιτημάτων τους και την υπογραφή Συλλογικών Συμβάσεων Εργασίας.

**Το Δ.Σ.**